### Resumé

Flere større projekter i [adresse] by-, klima- og mobilitetsplanlægning kræver, at der udarbejdes udviklingsscenarier og forprojekter for at belyse løsninger og kvalificere det politiske beslutningsgrundlag. Sagen omhandler anlægsbevilling med henblik på igangsætning af seks forprojekter og scenarieanalyser.

### Sagsfremstilling

[adresse] by-, klima- og mobilitetsplanlægning rummer en række projekter, der udgør bærende fundamenter i [adresse] fortsatte udvikling. Det er forprojekter af større planmæssige greb og anlægsprojekter, der kan understøtte fremtidige beslutninger og prioriteringer. Forprojeketerne vil desuden kunne indgår i dialogen med eksterne myndigheder, i fondsansøgninger mv.

Forvaltningen foreslår at igangsætte forprojekter for følgende projekter:

* Opgradering af krydset [adresse]Boulevarden
* Ibæk Strandvej
* Uddannelsesboulevard
* Havnepladsscenarier
* Cykelstibro over banen
* Udviklingsscenarier for Nordkajen

Forprojekterne/scenarieanalyserne kan danne grundlag for politiske beslutninger om projekternes æstetiske, funktionelle, tekniske og økonomiske løsning.

#### Opgradering af krydset [adresse]Boulevarden

[adresse] indgår trafikalt set både som en del af Ring 2 og Ring 3. Ring 2 – vejfirkanten – er grundstrukturen, der skal sikre, at den bynære trafik ledes udenom midtbyen. Ring 3 skal aflaste de øvrige ringveje. Ved at skabe god fremkommelighed på [adresse], der allerede i dag er meget belastet i vest-østlig retning, samt krydsafviklingen til og fra [adresse], skabes der grundlag for at kunne flytte trafikken fra midtbyen ud på et mere overordnet vejnet. Dette skaber også en mere effektiv afvikling af trafikken mellem motorvejen og Billund. Det bliver samtidigt muligt at aflaste [adresse] for gennemkørende trafik.

Mobilitetsplanen indeholder et projekt der omfatter etablering af to ligeudspor i hver retning øst/vest og eventuelt udvidelse af svingbaner på [adresse] og [adresse]. Projektet indeholder også en signalregulering af krydset ved Midtbyskolen/Damhaven/Regionen. Krydset skal sikre en sikker skolevej til Midtbyskolen, som længe har været efterspurgt, samt forbedre forholdene for ind og udkørsel til regionen.

Der anmodes om et rådighedsbeløb på 1,5 mio. kr. til forundersøgelser (0,75 mio. kr. i 2024 og 2025). Undersøgelsen skal laves i tæt samarbejde med Vejdirektoratet og Region Syddanmark.

#### Ibæk Strandvej

Kysten langs [adresse] og selve vejen er beskyttet af en skråningsbeskyttelse med stenglacis, der mange steder er udvasket og beskadiget. Vejen er udfordret af bølgepåvirkning, højvandstand samt et udfordret afvandingssystem i baglandet. Allerede kendte skader blev senest forværret ved stormen i slut oktober 2023, og der kommer stadig nye til.

Forvaltningen foreslår derfor, at der påbegyndes en konkret projektering af et kommende anlægsprojekt til renovering af kystbeskyttelsen langs [adresse] samt afvandingssystem i baglandet. Arbejdet vil blive suppleret med undersøgelse af mulighederne for en øget rekreativ benyttelse af adgangen til fjorden ved nuværende pynter og evt. tilføjelse af gangsti.

Anlægsprojektet og evt. udførelse skal sikre kystbeskyttelsen, vejen og afvandingssystem til opretholdelse af den fortsatte færdsel på [adresse].

Der anmodes om et rådighedsbeløb på 1,5 mio. kr. til forundersøgelser (0,75 mio. kr. i 2024 og 2025).

#### Uddannelsesboulevard

Flere af [adresse] uddannelsesinstitutioner ligger langs vejstrækningen [adresse]. Der færdes mange unge i området, men der tilbydes ikke mange faciliteter som understøtter et inspirerende unge- og studiemiljø. Gaderummet er i dag præget af vejbaner og parkeringsarealer med hård belægning. Samtidig skaber de øgede regnvandsmængder behov for at finde plads til vandet i midtbyen og her er [adresse] et af de steder hvor regnvandet kan ledes ned mod [adresse]

Forvaltningen forslår derfor at der igangsættes en udviklingsproces, hvor det belyses hvordan [adresse] og de omkringliggende arealer kan omdannes til et byrum der understøtter uddannelses- og ungemiljøet i Vejle og hvor regnvandshåndtering, mødesteder og grøn mobilitet bidrager til at et inspirerende byrum for alle.

Der anmodes om rådighedsbeløb på 2 mio. kr. (1 mio. kr. i 2024 og 2025) til udvikling og skitsering af projektet, der også kan danne grundlag for evt. ekstern medfinansiering fra eksterne fonde eller andre samarbejdspartnere.

#### Havnepladsscenarier

I det videre arbejde med en udvidet havnerute og en fredeliggørelse af bymidten, står havnepladsens fremtidige udformning centralt.
Pladsens fremtidige karakter, dens funktion og arkitektoniske udformning samt muligheden for at sammenbinde midtbyen og fjordbyen er centrale elementer der kan bidrage til at skabe nye muligheder for byudviklingen i området. Det er nødvendigt at igangsætte et arbejde med at undersøge havnepladsens fremtidige potentiale snarest, så det foregår samtidig med at der udvikles på havneruten. På den måde opnås mest mulig synergi i udformningen og forvaltningen forslår derfor, at der igangsættes et udviklingsarbejde hvor forskellige mulige scenarier for havnepladsens fremtidige udformning visualiseres. Herunder forskellige muligheder for evt. byggefelter, færdselsmuligheder fra bymidten til fjordbyen samt pladsens funktion, karakter og arkitektur. Scenarierne skal bidrage til at kvalificere beslutningsgrundlaget for hvordan [adresse] fremtidige havneplads og havnebydel skal udformes.

Der anmodes om et rådighedsbeløb på 2 mio. kr. (1 mio. kr. i 2024 og 2025) til udvikling af scenarier for havnepladsen.

**Cykelsti over banen**
Det nye parkeringshus [adresse] på [adresse] er taget i brug. Der mangler dog, jf. Keld Gregersen, en stiforbindelse langs [adresse] mellem [adresse] og det nye parkeringshus. Ved at anlægge en stiforbindelse på en stibro gives der mulighed for at skabe en attraktiv forbindelse mellem stien langs åen, parkeringshuset og togperronerne. Stien indgår i den rekreative øst-vest-gående sti fra [adresse] og ind i [adresse], men vil samtidigt også være en attraktiv forbindelse for besøgende i gågaden og bymidten eller kombinationsrejsende der skal videre med bus og tog.

Der anmodes om et rådighedsbeløb på 0,5 mio. kr. i 2024 til forundersøgelser, herunder optimering af projektet.

**Udviklingsscenarier for Nordkajen**
I den gældende kommuneplan og den nyligt vedtagne planstrategi, samt i kommunens ejerstrategi for Vejle Erhvervshavn, fremgår det, at [adresse] forventes at samle aktiviteterne på [adresse], og at Nordkajen omdannes til byformål. De sidste lejekontrakter på Nordkajen udløber i 2031, så der kan gå nogle år, før der vil ske en større omdannelse af arealerne. Men de første lejekontrakter udløber allerede i 2026, og forvaltningen foreslår derfor, at der udarbejdes forskellige scenarier for omdannelsen af Nordkajen og sammenhængen mellem byen og de allerede omdannede havnearealer med [adresse] og lystbådehavnen.

Der anmodes om et rådighedsbeløb på 1,2 mio. kr. (0,2 mio. kr. i 2024, 0,5 mio. kr. i 2025 og 0,5 mio. kr. i 2026) til udarbejdelse af forskellige scenarier for omdannelsen af Nordkajen.

### Økonomi

![](data:image/png;base64...)
Figur 1: Ny/ændring af anlægsbevilling

![](data:image/png;base64...)
Figur 2: Tillægsbevilling til rådighedsbeløb

**Opsummering af de bevillingsmæssige konsekvenser**
Sagen medfører, at der gives anlægsbevilling og afsættes rådighedsbeløb på 8,7 mio. kr. til forprojekter og scenarieanalyser. Udgiften til 5 delprojekter finansieres af puljen til byudvikling, klimasikring, omfartsvej og infrastruktur med 6,7 mio. kr. og delprojekt Havneplads finansieres af puljen til [adresse] med 2 mio. kr. Forskydning mellem år reguleres via kassen.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projekterne skal understøtte mobiliteten i Vejle, og gøre det mere attraktivt, trygt og sikkert at bevæge sig rundt til fods og på cykel, samtidig med at det sikres at relevante klimatiltag undersøges i de enkelte projekter.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Godkendt.

Bruno Karlsen og Bøje Koch ønskede ikke at cykelstibroen forprojekteres.